Շուքուրյան Յուրի Հայկի (ծ. 1940, Երևան), ՀՀ ԳԱԱ փոխնախագահ՝ 1995 թվականից։ Հաշվող, տեխնիկայի և տեղեկագիտության բնագավառի գիտնական։ Տեխնիկական գիտությունների դոկտոր (1982), պրոֆեսոր (1987), ՀՀ ԳԱԱ ակադեմիկոս (1996, թղթակից անդամ՝ 1990 թվականից)։ Ավարտել է ԵՊԻ (1963)։ 1971-1980 թվականներին՝ ԵՄՄ ԳՀԻ-ի ԷՀՄ-ների նախագծման ավտոմատացման բաժնի, 1980-1986 թվականներին՝ «Նաիրի» ընտանիքի և միասնական համակարգի ԷՀՄ-ների մաթեմատիկական ապահովման բաժանմունքի վարիչ, 1986-2006 թվականներին՝ ՀՀ ԳԱԱ և ԵՊՀ Ինֆորմատիկայի և ավտոմատացման պրոբլեմների ինստիտուտի տնօրեն, 1995-2002 թվականներին և 2005 թվականին, միաժամանակ՝ մաթեմատիկական և տեխնիկական գիտությունների բաժանմունքի ակադեմիկոս քարտուղար։ Աշխատանքները վերաբերում են թվային ավտոմատների տեսությանը, ԷՀՄ-ների մաթեմատիկական ապահովմանը և տրամաբան, նախագծման ավտոմատացման հարցերին, տեղեկատվական տեխնոլոգիաներին։ Արժանացել է ՀՀ Մեսրոպ Մաշտոցի շքանշանի (2000)։ ՀՀ գիտական վաստակավոր գործիչ (2011)։